ഗവണ്മെന്റ് കോളജ് ഉടന് പ്രവര്ത്തനം ആരംഭിക്കണമെന്ന് സുല്ത്താന് ബത്തേരി: ഗവണ്മെന്റ് കോളജ് ഉടന് തന്നെ ആരംഭിക്കണമെന്നു കേരള സ്റ്റുഡന്റ്സ് കോണ്ഗ്രസ്എം വയനാട് ജില്ലാ നേതൃത്വ കണ്വന്ഷന് ആവശ്യപ്പെട്ടു. 2017 18 ബജറ്റില് അനുവദിച്ച കോളജ് ഇതുവരെ ആരംഭിക്കാത്തത് വിദ്യാഭ്യാസ മേഖലയില് പിന്നാക്കം നില്ക്കുന്ന ജില്ലയോടുള്ള കടുത്ത അവഗണനയാണെന്ന് യോഗം ആരോപിച്ചു. കേരള സ്റ്റുഡന്റസ് കോണ്ഗ്രസ്എം സംസ്ഥാന പ്രസിഡന്റ് അബേഷ് അലോഷ്യസ് ഉദ്ഘാടനം ചെയ്തു. കേരള കോണ്ഗ്രസ് ജില്ലാ പ്രസിഡന്റ് കെ.ജെ. ദേവസ്യ അധ്യക്ഷത വഹിച്ചു. കേരള കോണ്ഗ്രസ്എം സംസ്ഥാന സ്റ്റിയറിംഗ് കമ്മിറ്റി അംഗം ജോര്ജ്കുട്ടി അഗസ്തി മുഖ്യപ്രഭാഷണം നടത്തി. കേരള സ്റ്റുഡന്റസ് കോണ്ഗ്രസ്എം ജനറല് കണ്വീനര് ആയി നിരുപം ശങ്കര്, ജോയിന്റ് കണ്വീനര്മാരായി ആഷ്ബിന് ബാബു, അപ്പു ജോണ്സന്, പി.എ. ഫസല് എന്നിവരെ തെരഞ്ഞെടുത്തു. കെ.പി. ജോസഫ്, ടി.എസ്. ജോര്ജ്, ഈശോ ചെറിയാന്, ടോം ജോസ്, എബി പൂക്കൊന്പില്, റെജി ഒലിക്കാരോട്ട്, പി.എം. ജയശ്രീ, കുര്യന് ജോസഫ്, ഡെന്നി ആര്യപ്പള്ളി തുടങ്ങിയവര് പ്രസംഗിച്ചു.